钦定古今图书集成/明伦汇编/官常典/第741卷 > 周焕
## 钦定古今图书集成/明伦汇编/官常典/第741卷 > 周焕

按《金华府志》：“焕字克光，资性颖悟，学论文章，居家以
孝友称。嘉靖戊午，由贡授福建永福知县。居官两月，
倭寇猖狂，攻陷郡邑城池，所至风靡。焕率民兵昼夜
督战，斩获百馀级。贼退，愤甚，益众并寇。焕厉志坚守，
月馀，力竭粮尽，外援不至，犹披血巷战，死之。时一家
死者八人。福民白于上官，立祠特祀，扁其额曰《忠勇》”
文移本县，为申司府，允议列祀乡贤。